***INVITATION TIL POPULÆRVIDENSKABELIGE FOREDRAG OM***

**STRÅLEBEHANDLING**

***FOR PATIENTFORENINGER; PATIENTER,   
TIDLIGERE PATIENTER OG PÅRØRENDE***

Den største europæiske konference om strålebehandling, ESTRO2022, kommer til Danmark. Den løber af stablen i Bella Center i København den 6-10. maj og her vil den nyeste forskning inden for strålebehandling blive præsenteret og diskuteret.

Patienters erfaringer, feedback og deltagelse i kliniske forsøg er uvurderlig for de fagprofessionelle når strålebehandlingen skal udvikles og temaet for ESTRO-konferencen i år er netop "Learning from every patient". Det nationale forskningscenter for stråleterapi, DCCC Stråleterapi, ønsker sammen med Kræftens Bekæmpelse og Danish Comprehensive Cancer Center at åbne konferencen op for alle og fremme dialogen mellem fagfolk og patienter, pårørende og andre interesserede.

**Vi inviterer derfor til en række populærvidenskabelige foredrag i forbindelse med konferencen:**

Den 7-9. maj vil der hver eftermiddag kl. 15-17 være foredrag og debat på en åben scene i Bella Center. Arrangementet kan også streames online, find venligst link nedenfor. Foredragene her foregår på engelsk af hensyn til de mange internationale konferencegæster, men der vil være mulighed for at stille spørgsmål og kommentere på dansk og en moderator vil sørge for at oversætte til engelsk.

Derudover er der arrangeret to online foredrag på dansk hhv. før og efter konferencen: den 29. april kl. 16-17 vil der som optakt til konferencen være et foredrag om hvad strålebehandling er og hvad det bruges til og den 17. maj kl. 16.15-17.15 vil udvalgte danske bidrag fra konferencen blive præsenteret. Links til disse foredrag findes i bunden af denne invitation.

Se programmet for alle foredrag her: <https://www.straaleterapi.dk/nyheder-events/2022/estro2022-engagement-project/>

**Deltagelse er gratis og der er ingen registrering, så mød op og deltag i dialogen!**

Foredrag og diskussioner vil naturligvis foregå i øjenhøjde med deltagerne og vi håber meget at I har lyst til at være med.

Vi vil være meget taknemmelige, hvis I vil brede invitationen ud i hele jer netværk, dele den på hjemmesider, nyhedsmails mv.

Links til de forskellige arrangementer:

**Fredag den 29. maj kl. 16-17: Optakt til ESTRO2022 konferencen – kun online**<https://aarhusuniversity.zoom.us/j/68440372356>

**7-9. maj – hver dag kl. 15-17 live streaming fra Bella Center, København**<https://us06web.zoom.us/j/87697059984?pwd=V201STlQcmZxKzN6S2hpdno5UTBGdz09>

**Tirsdag den 17. maj kl. 16:15-17:15: Udvalgte danske bidrag fra ESTRO2022 – kun online**  
<https://aarhusuniversity.zoom.us/j/67258056895>

Har du spørgsmål så kontakt:

Jesper Grau Eriksen på [Jesper@oncology.au.dk](mailto:Jesper@oncology.au.dk) eller Louise Lauersen på [Louise@oncology.au.dk](mailto:Louise@oncology.au.dk)